ઇન્દોર: શહેરના હોલકર સ્ટેડિયમમાં ગત શનિવારે રમાયેલી આઈપીએલની મેચ દરમિયાન સ્ટેડિયમમાં ચારે બાજુ પોતાની ટીમની જીત પર ખેલાડીઓનો ઉત્સાહ વધારવા માટે હાજર ચિયર ગર્લ્સને ઇન્દોરના દર્શકોએ ખૂબ હેરાન-પરેશાન કરી નાખી હતી. ગંદી કોમેન્ટની સાથે ચિયર ગર્લ્સના વાળ પણ ખેંચ્યા હતા અને તેમનાં કપડાં પણ પકડ્યાં હતાં. જાહેરમાં દર્શકો તેમની સાથે અભદ્રતા અને છેડતી કરતા રહ્યા હતા. જાળીઓ પાછળ બંધ દર્શકોએ ચિયર ગર્લ્સ શરીરને પણ પકડવાની કોશિશ કરી હતી. તે વખતે પોલીસ માત્ર મૂક મને તમાશો જોઈ રહી હતી.